# Iolanda

Iolanda Costa (nascuda el 4 de novembre de 1994), coneguda monònimament com a iolanda, és una cantant i compositora portuguesa. Es va donar a conèixer per la seva participació a la primera temporada del programa Uma canção para ti, emès per TVI el desembre de 2008. Costa va representar Portugal al Festival de la Cançó d'Eurovisió 2024 amb la cançó "Grito".

## Primers anys

Iolanda va néixer l'any 1994 a Figueira da Foz, però de petita es va traslladar a Pombal. Des de ben petita va revelar una gran passió per la música, i la seva vocació no va passar desapercebuda pels seus pares, que la van enviar a estudiar música a Tecnimúsica, una escola de Pombal, i més tard al Conservatori. Als 17 anys es va traslladar a Lisboa on es va graduar en Ciències de la Comunicació per l'Institut Superior de Ciències Socials i Polítiques. Va intentar actuar en bars i concursos de talent com a porta d'entrada, després es va traslladar a Londres, on va estudiar composició a l'Institut Britànic i Irlandès de Música Moderna, a la Universitat de Sussex.

## Carrera musical

Amb 14 anys, Iolanda va participar en la primera edició del talent show Uma canção para ti, emesa per TVI el desembre de 2008 i va ser eliminada a la segona gala, sense arribar a la final. L'any 2012, amb 17 anys, va tornar a provar sort en un programa de televisió, aquest cop a la 5a temporada d'Ídolos, a la SIC, però no va arribar a l'escenari de gala en directe.
L'any 2014, Iolanda va pujar a l'escenari de les Proves a cegues de la segona temporada de The Voice Portugal, a RTP1, però la seva interpretació de "Who You Are", de Jessie J, no va impressionar a cap dels quatre mentors. El 2022, va debutar al Festival RTP da Canção, la selecció portuguesa per al Festival d'Eurovisió, com a coautora i cocompositora de la cançó "Mar no fim", interpretada per Blacci. L'any 2023, Iolanda va publicar el seu primer EP, titulat Cura, que va escriure durant la pandèmia de la COVID-19.
El 2024, Iolanda va ser seleccionada per competir al Festival da Canção 2024 amb la cançó "Grito"; el 24 de febrer de 2024, va aconseguir el seu lloc a la final, finalment va guanyar el festival i va representar Portugal al Festival de la Cançó d'Eurovisió 2024. El 29 de març de 2024, diversos participants, inclosa Iolanda, van publicar una declaració conjunta demanant "un alto el foc immediat i durador" a Gaza, així com "el retorn segur de tots els ostatges".

## Referències

* ↑ «Iolanda, de Pombal, leva “Grito” ao Festival da Canção» (en portuguès). regiaodeleiria.pt, 21-01-2024. [Consulta: 6 març 2024].
* ↑ «Biografia: Iolanda - Festival da Canção 2024» (en portuguès). Rádio e Televisão de Portugal. [Consulta: 6 març 2024].
* ↑ «Ex-concorrente de "Uma Canção Para Ti" concorre ao "Ídolos"» (en portuguès). A Televisão, 29-04-2012. [Consulta: 6 març 2024].
* ↑ Cláudio Garcia. «Depois do Hot Clube e de Londres, Iolanda entre o fado e a música electrónica» (en portuguès). Jornal de Leiria, 24-02-2023. [Consulta: 6 març 2024].
* ↑ Emanuel Filipe. «[Olhares sobre o Festival da Canção 2022 Quem serão os finalistas da segunda semifinal?]» (en portuguès). ESC Portugal, 07-03-2022. [Consulta: 6 març 2024].
* ↑ «Faixa-a-faixa: Cura de iolanda explicado pela própria» (en portuguès). rimasebatidas.pt, 31-03-2023. [Consulta: 6 març 2024].
* ↑ Nuno Pacheco. «iolanda estreia as canções de "Cura" no Auditório do PÚBLICO» (en portuguès). Público, 04-04-2023. [Consulta: 6 març 2024].
* ↑ João Pedro Bandeira. «Iolanda, “Juro Já Nem Paro”» (en portuguès). RDP Internacional, 24-03-2023. [Consulta: 6 març 2024].
* ↑ Jonathan Vautrey. «Festival da Canção 2024: Iolanda and João Borsch among semi-final 1 qualifiers». Wiwibloggs, 24-02-2024. [Consulta: 6 març 2024].
* ↑ «'Grito' wins 'Festival da Canção': Iolanda will represent Portugal in Sweden». Eurovision.tv. European Broadcasting Union, 10-03-2024. [Consulta: 10 març 2024].
* ↑ «Eurovision: Olly Alexander and other competitors reject calls to boycott over Israel participation». , 29-03-2024.